《斋宿昭庆院祀南岳南海》
宋代·喻良能

秉檄奉中祀，驱车出重关。
晓风铁叶岭，烟雨南屏山。
瀹茗澡尘虑，褰帘饫孱颜。
精意孚海岳，清声摇佩环。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。